กลับบ้านเราฉลองปีใหม่ คนทยอยเดินทางขึ้นรถทัวร์ รถไฟ เครื่องบิน
วันทำงานสุดท้ายของปี ประชาชนทยอยเดินทางกลับภูมิลำเนาฉลองปีใหม่ ทั้งทางรถทัวร์ รถไฟ เครื่องบิน จนแน่นขนัด ด้านสนามบินดอนเมือง คาดมีผู้โดยสารไม่น้อยกว่า 125,000 คนต่อวัน ส่วน บขส.เสริมเที่ยวรถ ไม่ให้คนตกค้าง,เมื่อวันที่ 28 ธ.ค. ประชาชนทยอยเดินทางมาสนามบินดอนเมือง เพื่อกลับภูมิลำเนาในเทศกาลปีใหม่ โดยตั้งแต่ช่วงเช้าที่ผ่านมา ภายในสนามบินหนาแน่นเป็นด้วยผู้คนจำนวนมาก ถือเป็นวันที่มีการเดินทางมากที่สุดในเที่ยวขาออก คาดมีผู้โดยสารเดินทางไม่น้อยกว่า 125,000 คน /วัน และมีเที่ยวบินเฉลี่ยจำนวน 787 เที่ยวบิน/วัน,ด้าน นายศิโรตม์ ดวงรัตน์ ผู้อำนวยการสนามบินดอนเมือง กล่าวว่า ในช่วงเทศกาลปีใหม่นี้ได้มีการคาดการณ์ว่าจะมีผู้โดยสารเดินทางท่องเที่ยวและเดินทางกลับภูมิลำเนา โดยใช้บริการสนามบินจำนวนมาก ระหว่างวันที่ 25 ธ.ค. 2561 - 7 ม.ค. 2562 มีผู้โดยสารใช้บริการเฉลี่ยวันละ 125,644 คน/วัน หรือตลอดทั้งเทศกาลมีผู้โดยสารใช้บริการผ่านสนามบินดอนเมืองรวม 1,507,726 คน เพิ่มขึ้นจากปีที่แล้วในช่วงเวลาเดียวกัน 9.27% แบ่งเป็นผู้โดยสารระหว่างประเทศ 632,619 คน เพิ่มขึ้น 22.63% และผู้โดยสารภายในประเทศ 875,107 คน เพิ่มขึ้น 1.29% และมีจำนวนเที่ยวบินที่ให้บริการตลอดทั้งเทศกาลรวมทั้งสิ้น 9,447 เที่ยวบิน หรือเฉลี่ยวันละ 787 เที่ยวบิน เพิ่มขึ้นจากปีที่แล้วในช่วงเวลาเดียวกัน 5.25% แบ่งเป็นเที่ยวบินระหว่างประเทศ 3,613 เที่ยวบิน เพิ่มขึ้น 15.54% และเที่ยวบินภายในประเทศ 5,834 เที่ยวบิน ลดลง 0.26%,นอกจากนี้ยังได้จัดตั้ง ศูนย์ประสานงานและอำนวยความสะดวกเพื่อรองรับการเดินทางของประชาชนช่วงเทศกาลปีใหม่ 2562 (Passenger Facilitation Center) บริเวณห้องปฏิบัติงานเวรบริการข้อมูลข่าวสารการบิน (AIS) ชั้น 3 อาคารผู้โดยสารภายในประเทศ อาคาร 2 พร้อมเพิ่มเจ้าหน้าที่ปฏิบัติงานเก็บรถเข็นกระเป๋า เพิ่มจำนวนรถเข็นกระเป๋าขนาดกลาง และจัดเจ้าหน้าที่ปฏิบัติหน้าที่จัดเรียงและขนย้ายกระเป๋าสัมภาระของผู้โดยสารให้เป็นระเบียบและง่ายต่อการค้นหา ณ บริเวณสายพานรับกระเป๋าขาเข้า ชั้น 1 อาคารผู้โดยสารระหว่างประเทศ อาคาร 1 โดยปฏิบัติงานตลอด 24 ชั่วโมง,หัวลำโพง-หมอชิต คนแน่น กลับบ้านฉลองปีใหม่,ขณะที่สถานีรถไฟหัวลำโพง มีประชาชนขนกระเป๋าพร้อมสัมภาระต่างๆ ทยอยเดินทางกลับภูมิลำเนาอย่างต่อเนื่องตลอดทั้งวัน ซึ่งจะหนาแน่นมากขึ้นในช่วงเย็นนี้เป็นต้นไป โดยเจ้าหน้าที่ต่างช่วยกันทำความสะอาดรถไฟ เพื่อรองรับประชาชนที่กำลังจะเดินทางกลับภูมิลำเนา เพื่อให้ได้รับความสะดวกสบายสูงสุด,เช่นเดียวกับสถานีขนส่งหมอชิต(จตุจักร) เริ่มมีประชาชนหนาแน่นมากขึ้นในช่วงวันทำงานสุดท้ายของปี 2561 โดยประชาชนและคนทำงานออฟฟิศในกรุงเทพมหานคร เริ่มทยอยเดินทางกลับภูมิลำเนาในต่างจังหวัด เพื่อร่วมฉลองวันหยุดยาวเทศกาลปีใหม่ 2562 ซึ่งทาง บขส. ยังได้เสริมเที่ยวรถเพิ่ม เพื่อรองรับประชาชนไม่ให้ตกค้างอีกด้วย.
วันทำงานสุดท้ายของปี ประชาชนทยอยเดินทางกลับภูมิลำเนาฉลองปีใหม่ ทั้งทางรถทัวร์ รถไฟ เครื่องบิน จนแน่นขนัด ด้านสนามบินดอนเมือง คาดมีผู้โดยสารไม่น้อยกว่า 125,000 คนต่อวัน ส่วน บขส.เสริมเที่ยวรถ
ปีใหม่ปี 62,คนกลับบ้านปีใหม่,หมอชิต,หัวลำโพง,สนามบินดอนเมือง,ข่าวทั่วไป